[POZIV ZA DOSTAVLJANJE RADOVA]

Otvoren je poziv za dostavljanje radova za četrnaesto izdanje (br. 1 i 2) časopisa Sarajevski žurnal za društvena pitanja (SSSR). U časopisu se objavljuju prilozi iz oblasti društvenih nauka u formi istraživačkog ili preglednog rada, studije javnih politika i prikazi knjiga. SSSR je indeksiran u Central Eastern European Online Library (CEEOL) i EBSCO (Political Science Complete).

Redakcija prima prethodno neobjavljene radove na B/H/S i engleskom jeziku. Dostavljeni radovi podliježu postupku dvostruke anonimne recenzije (peer-review). Slanjem rukopisa autorice/i potvrđuju da je rad originalan, da su pribavljene neophodne dozvole za upotrebljavanje materijala zaštićenih autorskim pravima, te da rad nije u postupku razmatranja za objavu drugdje.

Od ovog izdanja, prijave se moraju vršiti isključivo putem web stranice časopisa.
Upute za autore, link za registraciju i dodatne informacije dostupni su na sljedećem linku:

<https://ejournals.fpn.unsa.ba/index.php/sssr/information/authors>

**Rokovi za dostavljanje radova su 15.05.2025. (za Vol. XIV, br. 1) i 15.09.2025. (za Vol. XIV, br. 2).**

Prijave poslane putem e-maila neće biti uzete u razmatranje.

Radovi pripremljeni u skladu sa Uputama za autore/ice postavljaju se na online platformu časopisa, prateći sljedeće korake:

1. Zainteresirani autori/ce se najprije registriraju na platformu časopisa, dostupnoj na: <https://ejournals.fpn.unsa.ba/index.php/sssr>.

2. Nakon registracije, autori/ce se prijavljuju na platformu i započinju proces predaje rada.

3. Navedeni proces podrazumijeva: i) odabir opcije „Make a New Submission“, ii) unos nasova i odabir vrste rada, iii) unos detalja, postavljanje dokumenta (*upload*) i dodavanje autora, i iv) predaja rukopisa (*submit*).

Funkcionalnost platforme omogućava praćenje statusa rada, koji može biti: prihvaćen, odbijen ili zahtijevati korekcije. Na kraju procesa recenzije, urednik/ca obavještava autora o odluci, uključujući eventualne zahtjeve za izmjene ili potvrdu prihvatanja rada.